Case ID: 1150451
Sentence 49: Məhkəmə kollegiyası ilk olaraq onu qeyd edir ki, apellyasiya məhkəmələrinin qərarlarını ləğv edərkən Azərbaycan Respublikası Ali Məhkəməsinin göstərişləri ondan ibarət olmuşdur ki, əgər apellyasiya instansiyası məhkəməsi Vergi X1 Departamenti tərəfindən tərtib edilmiş cinayət tərkibi yaradan vergi borclarının araşdırılmasınınnəticəsinə dair akta və cinayət işi üzrə icraata xitam verilməsi barədə qərara istinadla iddiaçının 2017-ci il 25 oktyabr tarixədək vergi borcunun 410.108,18 manat olduğunu, həmin borcun 54.573,88 manatının 2007-ci ildən yarandığını, qalan məbləğin isə 2007-ci ilədək yaranmış vergi borcuna aid olduğunu hesab edirsə, iddiaçı isə öz növbəsində 82.135,78 manat vergi borcunun olduğunu bəyan edərək məhz həmin məbləğdə borcun silinməsini iddia edirsə, məhkəmə həmin borcun tərkibini, yaranma əsaslarını - cavabdehin etiraz və şikayətində irəli sürdüyü dəlillərlə birgə yoxlamalı və qiymət verməli idi. Apellyasiya instansiyası məhkəməsi, həmçinin nəzərə almalı idi ki, istinad etdiyi istintaq orqanının qərarı ilə müəyyən edilmiş hallar inzibati məhkəmə icraatı qaydasında işə baxan məhkəmə üçün məcburi qüvvə kəsb etmədiyindən, həmin hallar və bu hallara dair sübutlar hazırkı işdə olan digər sübutlarla birlikdə araşdırıldıqdan sonra onlara qiymət verilməli idi. Apellyasiya instansiyası məhkəməsinin xx xxxxxx 2019-cu il tarixli qərarından görünür ki, məhkəmə kassasiya instansiyasının əvvəlki qərarında qeyd edilən göstərişləri kifayət qədər ətraflı araşdırmamış, iddiaçının silinməsini tələb etdiyi 82.135,78 manat vergi borcunun 5 il əvvəlki dövrdə konkret olaraq hansı vaxtlarda mövcudluğunu müəyyən etməmişdir.